Nur Mohd Azriyn Ayub yaiku salah sawijining pamain badminton aguna kang asalé saka Malésia. Dhèwèké lair ing surya ping 19 wulan Juli taun 1993 utawa saiki wis ngancik umur 26 taun duwé peparab werna telu yaiku Mohd Azriyn Ayub, Nur Azriyn Ayub, lan Azriyn Ayub. Azriyn Ayub yaiku pamain badminton ing nomer tunggal putra, gandha campuran, lan gandha putra selawasé kariré kapétung duwé setatistik menang ping 115 ing sakabèhé nomer, saiki mapan ing rangking nomer 42 kanggo nomer gandha putra, rangking nomer 1401 kanggo gandha campuran, lan rangking nomer 53 kanggo gandha campuran.

Karir

Malaysia Masters 2019 
Ing turnamèn Malaysia Masters 2019 Azryin Ayub lan mitrané Mohamad Arif Abdul Latif kudu ngliwati babak kuwalifikasi kanggo bisa lumebu ing puteran final Malysia Masters lumawan sesulih saka Taiwan yaiku Lin Chia Yu/Yang Ming-Tse, nanging Ayub/Arif kanthi ora dinuga malah kalah. Tetandhingan kang diadani ing Axiata Aréna, Kuala Lumpur, Malésia kasebut lumaku kanthi dramatis jalaran Ayub/Arif mung kudu ngantukaké sepoin tambahan kanggo nglolosaké kaloroné. Nalika iku ing sèt katelu sejatiné Ayub/Arif wis unggul 4 poin ing angka 18-20, nanging malah ing poin-poin ringkih kasebut gandha saka Taiwan bisa malik kahanan kanthi borong 4 poin terus-terusan nganti sekor 22-20. Kamangka Ayub/Arif manawa dideleng saka rangking donya luwih dhuwur tinimbang mungsuhe yaiku rangking 39 lan 58 donya.

Indonésia Masters Super 100 
Turnamèn Indonésia Masters Super 100 kang diadani ing GOR Kèn Arok, Malang uga dièloni déning Ayub/Arif, malah dhèwèké bisa maju tumeka babak prapat final. Ing turnamèn kasebut Ayub/Arif dijagokaké ing nomer papat lan bakal ngadhepi gandha Cina yaiku Ou Xuan Yi/Zhang Nan kang sadurungé ngendheg jangkah pamain gandha Indonésia Akbar Bintang Cahyono/Moh Reza Pahlevi Isfahani.

India Open 2019 
Gandha putra Malésia Ayub/Arif kasil mlangkah menyang babak prowolu final senadyan sinambi ngempet lara jalaran bubar kacilakan. Ayub/Arif ngalahaké gandha Indhia ing babak sepisan kang dimainaké ing Stadhion Fort Siri, New Dèlhi. Ayub/Arif menang gampang mungsuh Harinder Malik/Pankaj Nathani kanthi sekor 21-10, 21-8. Kamenangan kasebut diantukaké kanthi susah payah jalaran Ayub isih nandang tatu ing sapérangan awaké kaya ta jaja, driji, lan praupan kang isih ana abuhé.

Mitra 
Sadawané karir Azriyn Ayub wis naté jajal main ing telung nomer badminon yaiku tunggal putra, gandha campuran (XD), lan gandha putra (MD).

Gandha Campuran 

Ng Qi Xuan (rangking 1401 BWF lan 270 Tur Donya).
Sonia Cheah (rangking 278 BWF).
Devi Tika Permatasari (rangking 312 BWF).
Lim Peiy Yee (rangking 674 BWF lan 276 Tur Donya).

Gandha Putra 

Wong Tien Ci (rangking 614 BWF lan 175 Tur Donya).
Goh Giap Chin (rangking 917 BWF).
Muhammad Hafifi Hashim (rangking 669 BWF).
Low Juan Shen (rangking 476 BWF lan 53 Tur Donya).
Ahmad Maziri Mazlan (rangking 665 BWF).
Mohammad Arif Abdul Latif (rangking 30 BWF lan 21 Tur Donya).
Jangdish Singh (rangking 84 BWF).
Song Joo Ven (rangking 612 BWF).
Zi Heng Ooi (rangking 112 BWF).

Rujukan 

Pamain badminton
Malaysia
Lair 1900-an
1993
Wong urip